Държавен вестник, бр. 102, 2000 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  102
§ 17. В чл. 77 се правят следните изменения
и допълнения:
1. В ал. 1:
а) в т. 2 думата “шест” се заменя с “четири”;
б) в т. 5 думата “шестте” се заменя с “чети-
рите”, а думата “шест” се заменя с “четири”;
в) в т. 6 думата “шестмесечен” се заменя с
“четиримесечен”.
2. В ал. 2 след думите “чл. 14” се добавя “и
доставки по чл. 92”.
§ 18. В чл. 78, т. 7 накрая се поставя запетая и
се добавя “но за не повече от 6 месеца, считано
от датата на уведомяване за данъчна ревизия”.
§ 19. В чл. 82, ал. 3, т. 4 цифрата “5” се заме-
ня с “10”.
§ 20. В чл. 93, ал. 2 след думата “събитие” се
поставя запетая и се добавя “а известията—в срок
до пет дни от изменението на данъчната основа”.
§ 21. В чл. 109, в изречение първо след думата
“инициатива” се добавя “с данъчен акт”, а в изре-
чение второ думата “ревизионен” се заличава.
§ 22. В чл. 111 се правят следните изменения
и допълнения:
1. В ал. 2 накрая се добавя “или от лице,
упълномощено от тях с нотариално заверено
пълномощно”.
2. В ал. 4, изречение второ думата “подава”
се заменя с “изготвя”, а след думите “чл. 68 и
70” се добавя “и го подава до третия ден вклю-
чително след тази дата”.
§ 23. В чл. 116, ал. 2, т. 2, буква “б” думите “и
от органите на Министерството на вътрешните
работи на посочения от него адрес в заявлени-
ето си за регистрация” се заменят с “на посоче-
ния от него данъчен адрес”.
§ 24. В чл. 117, ал. 2 т. 5 се отменя.
§ 25. В чл. 118, ал. 1 думите “и има общ обла-
гаем оборот за същия период 50 000 лв. или
повече” се заличават.
§ 26. В чл. 119, ал. 5 думата “шестте” се заме-
ня с “четирите”.
§ 27. В чл. 120 ал. 2 и 3 се изменят така:
“(2) Дата на прекратяване на регистрацията
е датата на връчването на данъчния акт, с кой-
то регистрацията на лицето е прекратена по
инициатива на данъчния орган.
(3) Лицето, на което е прекратена регистра-
цията по ал. 2, има задълженията по чл. 119,
ал. 3—6.”
§ 28. Създава се чл. 124а:
“Регистрация по избор на основание на
изпълнение на доставки по чл. 92
Чл. 124а. Има право да се регистрира по
този закон лице, което е основен (главен) из-
пълнител по договор за извършване на дос-
тавки по чл. 92.”
§ 29. В чл. 125 се правят следните изменения
и допълнения:
1. В заглавието думите “по избор” и “и кло-
нове” се заличават.
2. Алинея 1 се изменя така:
“(1) Задължително се регистрират по този
закон и:
1. нерегистрирано по този закон лице, което
придобие като цяло по реда на чл. 15 от Търгов-
ския закон предприятието на регистрирано по
този закон лице;
2. нерегистрирано по този закон лице, в ко-
ето се влее регистрирано по този закон лице;
3. нерегистрирано по този закон лице, ново-
учредено на основание на сливане на данъчно
задължени лица, едното от които е регистрира-
но по този закон;
4. нерегистрирано по този закон лице, ново-
учредено на основание на отделяне от регист-
рирано по този закон лице;
5. нерегистрирано по този закон лице, ново-
учредено на основание на разделяне на регист-
рирано по този закон лице.”
3. Създават се нови ал. 2 и 3:
“(2) В случаите по ал. 1 нерегистрираното
лице е длъжно да подаде заявление за регистра-
ция в 14-дневен срок от вписването в търговс-
кия регистър на прехвърлянето на предприяти-
ето или от преобразуването.
(3) Дата на регистрация в случаите по ал. 1
е датата на вписването в търговския регистър
на прехвърлянето или преобразуването.”
4. Досегашните ал. 2 и 3 стават съответно
ал. 4 и 5.
5. Досегашната ал. 4 става ал. 6 и в нея след
думите “регистрацията си” се добавя “на осно-
вание чл. 117, ал. 1” и се поставя точка, а текс-
тът до края се заличава.
§ 30. Член 132 се изменя така:
“Чл. 132. Данъчно задължено по този закон
лице, което, като е задължено, не се регистрира
или дерегистрира в установените по този закон
срокове, се наказва със:
1. глоба в двойния размер на неначисления
данък за изпълнените от лицето облагаеми
доставки за периода от възникване на задълже-
нието за регистрация до датата на регистраци-
ята по този закон, но не по-малко от 500 лв. и не
повече от 2500 лв.—за физическите лица, които
не са търговци;
2. имуществена санкция в размера по т. 1—за
юридическите лица и едноличните търговци.”
§ 31. В чл. 133 се правят следните изменения
и допълнения:
1. В ал. 1 след думата “срокове” се добавя
“или посочи в справка-декларация неверни дан-
ни и обстоятелства, водещи до увеличаване на
размера на данъчния кредит”.
2. В ал. 2 числото “400” се заменя с “500”.
§ 32. В чл. 136, ал. 1, след думата “закон” се
добавя “или не отрази издадения или получе-
ния данъчен документ в счетоводството си и в
дневника за продажби или в дневника за покуп-
ки за съответния данъчен период”.
§ 33. В чл. 137 се правят следните изменения
и допълнения:
1. Алинея 2 се изменя така:
“(2) При повторно нарушение по ал. 1 раз-
мерът на глобата или имуществената санкция е
от 500 до 2500 лв.”